Translations:Sketcher Workbench/15/sk


 * Séria jednoduchých náčrtov sa spravuje ľahšie, ako jeden komplexný náčrt. Napríklad prvý náčrt môžete vytvoriť pre základný 3D prvok (napríklad pomocou vytiahnutia alebo obtočenia), zatiaľ čo druhý môžete použiť na vytvorenie dier alebo výrezov (kapies). Niektoré detaily môžete vynechať a vytvoriť ich neskôr ako 3D prvky. Môžete v náčrte takisto vynechať zaoblenia, ak ich obsahuje príliš veľa, pričom ich neskôr pridáte ako 3D prvky.
 * Vždy vytvárajte uzavretý profil, inak z vášho náčrtu nebudete môcť vytvoriť teleso, ale iba súbor otvorených plôch. Ak nechcete, aby boli niektoré objekty zahrnuté do tvorby telesa, zmeňte ich pomocou nástroja Konštrukčný režim na konštrukčné elementy.
 * Aby ste nemuseli všetky väzby vytvárať manuálne, môžete na niektoré elementy použiť ich automatické vytváranie.
 * Vo všeobecnosti platí, že najprv by ste mali aplikovať geometrické väzby, potom väzby rozmerov a na koniec celý náčrt uzamknúť. Ale zapamätajte si: pravidlá sú často na to, aby sa porušovali. Ak máte problém manipulovať s náčrtom, môže byť vhodné niektoré objekty zaväzbiť, než celý náčrt dokončíte.
 * Ak sa dá, vycentrujte náčrt k začiatku súradníc (0,0) pomocou väzby Zámok. Ak náčrt nie je symetrický, zaväzbite jeden z jeho bodov k začiatku súradníc, alebo si pre väzby vzdialeností zvoľte okrúhle čísla. Vo verzii 0.12 nie sú externé väzby (umožňujúce zaväzbiť náčrt k existujúcej 3D geometrii, ako napríklad hranám či iným náčrtom) ešte implementované. To znamená, že naviazanie geometrie náčrtu k predchádzajúcemu náčrtu musíte vykonať manuálne nastavením vzdialeností od predchádzajúceho náčrtu. Väzba zámku (25,75) od začiatku súradníc sa určite pamätá lepšie, než (23.47,73.02).
 * Ak máte možnosť výberu medzi väzbou dĺžky a väzbami vodorovnej/zvislej vzdialenosti, použite radšej tie druhé. Väzby vodorodnej a zvislej vzdialenosti sä výpočetne jednoduchšie.
 * Vo všeobecnosti sú najlepšie väzby tieto: vodorovná a zvislá vzdialenosť, vodorovná a zvislá dĺžka, dotyčnica bod-na-bod. Ak je to možné, obmedzte použitie týchto väzieb: všeobecná väzba dĺžky; dotyčnica hrana-na-hranu; väzba bodu na čiaru; väzba symetrie.
 * Ak máte pochybnosti o platnosti náčrtu po jeho ukončení (prvky sú vysvietené nazeleno), zavrite dialógové okno Náčrtníka, prepnite sa na [[Image:Workbench_Part.svg|24px]] pracovný stôl Dielec a spustite príkaz.